Ignatius D'Souza

Ignatius D'Souza (Basrikatte, Karnataka, 1964ko abuztuaren 4a) indiar elizgizon katolikoa da, 2014tik aurrera Bareillyko apezpikua dena.

 Bizitza 
D'Souza 1964ko abuztuaren 4an jaio zen Basrikatten, Indiako Karnataka estatuan, C. L. D'Souza eta Lucy D'Souzaren semea.

Teologiako lizentziatura, Arteetako lizentziatura eta Administrazio Publikoko masterra egin zituen Chidambaramgo Annamalai unibertsitatean. Gainera, Bibliako ikasketetan lizentziatu zen Pontifize Unibertsitate Gregorianoan eta Teologia Biblikoko doktoretza lortu zuen Urbaniana unibertsitatean.

Allahabadeko San Paulo apaizgaitegi txikian eta San Jose eskualdeko apaizgaitegi nagusian ikasi zuen, eta 1991ko apirilaren 7an apaiz-ordenazioa jaso zuen Cecil DeSa artzapezpikuaren eskutik, Lucknowko elizbarrutian inkardinatuta geratuz.

Apaiz giza, honako kargu hauek bete zituen: Lucknowko San Jose katedraleko apaiz laguntzailea (1991tik 1993ra); Lucknowko katedraleko eskolako zuzendariordea (1993); Lucknowko San Pauloapaizgaitegi txikiko errektoreordea (1994); Barabankiko San Antonio eliza eta eskolako apaiz laguntzailea (1998tik 2000ra); Lucknowko elizbarrutiko zentro pastoraleko zuzendaria (2000tik 2004ra); Lucknowko katedraleko apaiz laguntzailea; Kontsultoreen Elkargoko kidea; Allahabadeko San Jose eskualdeko apaizgaitegiko irakaslea (2006tik); Lucknowko bikario jenerala (2008tik); Lucknowko katedraleko parrokoa (2009tik); Ekumenismo eta erlijio arteko elkarrizketako zuzendaria; elizbarrutiko finantza-batzordeko kidea; katedraleko eskolako zuzendaria; Lucknowko elizbarrutiko presidenteordea; Lucknowko Hilobi Kristauen Batzordeko Presidenteorde Ordezkaria.

2014ko uztailaren 11n, Frantzisko aita santuak Bareillyko apezpiku izendatu zuen, eta urte bereko urriaren 4an Salvatore Pennacchiok apezpiku ordenatu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak